CELEX: 62009TA0325
Language: fi
Date: 2011-09-21 00:00:00
Title: Asia T-325/09 P: Unionin yleisen tuomioistuimen tuomio 21.9.2011 — Adjemian ym. v. komissio (Muutoksenhaku — Henkilöstö — Toimihenkilöt — Määräaikainen palvelussopimus — Kieltäytyminen uuden palvelussopimuksen tekemisestä tai määräaikaisen palvelussopimuksen jatkamisesta — Määräaikaista työtä koskeva puitesopimus — Direktiivi 1999/70/EY — Euroopan yhteisöjen muuhun henkilöstöön sovellettavien palvelussuhteen ehtojen 88 artikla — Komission päätös, joka koskee sen palveluksessa olevan muun kuin vakinaisen henkilöstön käytön enimmäisaikaa)

29.10.2011   
            
            
               FI
            
            
               Euroopan unionin virallinen lehti
            
            
               C 319/16
            
         Unionin yleisen tuomioistuimen tuomio 21.9.2011 — Adjemian ym. v. komissio
   (Asia T-325/09 P) (1)
   
   (Muutoksenhaku - Henkilöstö - Toimihenkilöt - Määräaikainen palvelussopimus - Kieltäytyminen uuden palvelussopimuksen tekemisestä tai määräaikaisen palvelussopimuksen jatkamisesta - Määräaikaista työtä koskeva puitesopimus - Direktiivi 1999/70/EY - Euroopan yhteisöjen muuhun henkilöstöön sovellettavien palvelussuhteen ehtojen 88 artikla - Komission päätös, joka koskee sen palveluksessa olevan muun kuin vakinaisen henkilöstön käytön enimmäisaikaa)
   2011/C 319/32
   Oikeudenkäyntikieli: ranska
   
      Asianosaiset
   
   
      Valittajat: Vahan Adjemian (Angera, Italia) sekä 175 nykyistä ja entistä Euroopan komission toimihenkilöä, joiden nimet on lueteltu tuomion liitteessä (edustajat: asianajajat S. Orlandi, A. Coolen, J-N. Louis ja É. Marchal)
   
      Muut osapuolet: Euroopan komissio (asiamiehet: J. Currall ja D. Martin) ja Euroopan unionin neuvosto (asiamiehet: M. Bauer ja K. Zieleśkiewicz)
   
      Oikeudenkäynnin kohde
   
   Valitus Euroopan unionin virkamiestuomioistuimen (toinen jaosto) yhdistetyissä asioissa F-134/07 ja F-8/08, Adjemian ym. v. komissio, 4.6.2009 antamasta tuomiosta (ei vielä julkaistu oikeustapauskokoelmassa); valituksessa vaaditaan tuomion kumoamista
   
      Tuomiolauselma
   
   
               1)
            
            
               Euroopan unionin virkamiestuomioistuimen (toinen jaosto) yhdistetyissä asioissa F-134/07 ja F-8/08, Adjemian ym. vastaan komissio, 4.6.2009 antama tuomio kumotaan siltä osin kuin siinä todetaan, että lausunnon antaminen raukeaa vaatimuksista, jotka asian F-134/07 kantajat, joiden nimet on lueteltu liitteessä, esittivät niiden päätösten osalta, joilla heidän valituksensa hylättiin.
            
         
               2)
            
            
               Valitus hylätään muilta osin.
            
         
               3)
            
            
               Asian F-134/07 kantajien, joiden nimet on lueteltu liitteessä, kanne hylätään siltä osin kuin se koskee niiden päätösten kumoamista, joilla heidän valituksensa hylättiin.
            
         
               4)
            
            
               Vahan Adjemian ja ne 175 nykyistä ja entistä Euroopan komission toimihenkilöä, joiden nimet on lueteltu liitteessä, vastaavat omista oikeudenkäyntikuluistaan ja heidät velvoitetaan korvaamaan komissiolle ja Euroopan unionin neuvostolle tässä oikeusasteessa aiheutuneet oikeudenkäyntikulut.
            
         
      (1)  EUVL C 256, 24.10.2009.